kardosdrur/scandi-wiki huggingface dataset:
Belgiens fodboldlandshold

Belgiens fodboldlandshold er det nationale fodboldhold i Belgien, og landsholdet bliver administreret af KBVB/URBSFA. Holdet har efter VM 2018 deltaget 13 gange i VM og 6 gange i EM. 

Belgiernes hidtil eneste titel blev vundet ved OL i 1920 på hjemmebane i Antwerpen. Ved EM i 1980 vandt man sølv efter finalenederlag til Vesttyskland, og ved både OL i 1900 og EM i 1972 blev det bronze. Bedste VM-præstation er en 3. plads ved VM i 2018 i Rusland.

Turneringsoversigt

Europamesterskaberne

Verdensmesterskaberne

Olympiske lege

FIFA Confederations Cup

Aktuel trup 
Den seneste spillertrup ved VM i fodbold 2022 i Qatar.

Fodnoter

Referencer

Eksterne henvisninger 

    
 Belgiens fodboldlandsholds profil  hos FIFA.com
 ELO team records
 Landsholdets officielle hjemmeside 
 Officiel fanklub (1895)
Reportage

En reportage er en litterær genre oftest brugt inden for journalistik.

I reportagen tager journalisten læseren med ud i virkeligheden og fungerer her som en flue på væggen, der sanser og ser alt, og indtrykkene formidles derefter til læseren med levende beskrivelser af steder og begivenheder.

Reportagen er ligesom casen en beskrivende og konkretiserende artikelgenre.
Den kan formidle journalistens egne iagttagelser, eller den kan skildre en interviewpersons oplevelser. Ofte vil det være en kombination, for eksempel:

"Jeg så røveren komme stormende ind i banken, lige hen mod kassen, hvor jeg sad," fortæller hun og knuger sit lommetørklæde, så knoerne bliver helt hvide.

Reportagen beskriver et sted eller en begivenhed. Den kræver meget af journalisten som reporter; man skal lægge mærke til lugt, lyd, farver, lys og stemninger og beskrive dem indlevende i artiklen. 
Miljøet beskrives ofte som negativt. Tiden er nutidig.
Der er 4 forskellige typer reportager :
 Nyhedsreportage (katastrofer, redningsaktion, uvejr osv.)
 Begivenhedsreportage (en skildring af en grundlovsfest, demonstration, sportskamp. Begivenheder, der ikke i sig selv er en nyhed, men som rummer folkeliv og atmosfære)
 Portrætreportage (En person skildres og placeres i sit miljø gennem en beskrivelse af dennes omgivelser og vaner)
 Baggrundsreportage (bag om historien, begivenhedsudvikling, opridser facts, f.eks. omtale af et uopklaret mord)

Reportage 
Journalister, som skriver en reportage, har som regel selv været ude på det sted, hvor begivenheden sker. Journalisten afgør, hvad historien går ud på. Kilderne er reduceret til en slags vidner.

Undersøgende journalistik 
I den undersøgende eller dybdeborende reportage går journalisten dybere ned i sin historie og underbygger den med flere kilder, fx historisk eller videnskabeligt materiale, dokumenter el. lign. 

Desuden foretager han et stort analysearbejde og en grundig kildekritik. Det er en tidskrævende form for journalistik, og den udføres derfor ofte af to eller flere journalister.

Genren bruges ofte til kritisk at belyse problemer af væsentlig interesse for læserne eller til at afsløre ulovlige forhold eller forhold, der kan angribes rent moralsk. 

Undersøgende journalistik, som afslører forhold, får ofte karakter af at være en kampagne. I de tilfælde kan den omfatte mange artikler af forskellig art, fx interviews og referater. En kampagne har ikke kun til formål at informere læserne, men skal også påvirke fx politikere.

Eksempler 

Fra himmel til helvede, B.T. 21. juli 2005.
Vi er ikke bange? selvfølgelig ikke!, Berlingske Tidende 21. juli 2005

Eksterne henvisninger 
 Herman Bangs reportage fra branden på Christiansborg Slot i 1884 

Journalistik
Sash!

Sash! er et tysk DJ- og producerteam med Sascha Lappessen (født 10. juni 1970 i Nettetal, Tyskland) i front. Teamet består desuden af Ralf Kappmeier og Thomas "Alisson" Lüdke. Sash! har på verdensplan solgt over 18 millioner plader.

Sash! havde en stribe hits i Storbritannien og Europa i 1997-1998 med "Encore Une Fois", "Ecuador", "Stay" og "Mysterious Times", der alle nåede en andenplads på den engelske singlehitliste. Sash! har flere gange benyttet gæstesangere, bl.a. Tina Cousins, Dr. Alban og Boy George.

Størstedelen af teksterne er på engelsk, men der er også flere sange, der er helt eller delvist på andre sprog, f.eks. "Encore une Fois" (fransk), "Adelante" og "Ecuador" (spansk), "La Primavera" (italiensk). Sangen "Together Again" er både på dansk og engelsk og synges af Blå Øjne.

Bandet er stadig aktivt, men med mindre succes end før årtusindskiftet.

Diskografi

Albums 
 1997 It's My Life – The Album 
 1998 Life Goes On
 2000 Trilenium 
 2000 Encore Une Fois – The Greatest Hits
 2002 S4!Sash!
 2007 10th Anniversary
 2011 Life Is a Beach

Singler 
 1996 "It's My Life"
 1997 "Encore Une Fois"
 1997 "Ecuador" 
 1997 "Stay"
 1998 "La Primavera"
 1998 "Mysterious Times" (med Tina Cousins) 
 1998 "Move Mania" (med Shannon) 
 1999 "Colour The World" (med Dr. Alban) 
 1999 "Adelante" 
 2000 "Just Around The Hill" (med Tina Cousins)
 2000 "With My Own Eyes"
 2002 "Ganbareh!"
 2002 "Run" (med Boy George)
 2002 "The Sunset" 
 2003 "I Believe" 
 2007 "Ecuador Reloaded"
 2008 "Raindrops (Encore Une Fois Part II)" (Med Stunt)
 2010 "All is Love" (med Jessy)
 2011 "Mirror Mirror" (med Jean Pearl)

Eksterne henvisninger 
 Sash! World – officiel hjemmeside

Musikgrupper fra Tyskland
Dancegrupper
Musikgrupper fra 1995
Sankt Nikolai Kirke (Holbæk)

Sankt Nikolai Kirke i Holbæk er sognekirke i Sankt Nikolai Sogn i Holbæk Kommune.

Kirken er opført 1868-72 i røde munkesten på en sokkel af granit. Kirken er opført i nyromansk stil med et nordvendt tårn, der vender mod Holbæks hovedgade. Kirkens hovedindgang er mod nord gennem tårnet. Kirken er opført på samme sted, hvor Klosterkirken, Sct. Lucius tidligere lå. Mens klosterkirken dog lå med den traditionelle placering med vestvendt tårn, blev den nyopførte kirke vendt, så tårnet vendte mod nord, formentlig for at give en mere attråværdig adgang fra Ahlgade.

Sankt Nikolai Kirke har gennemgået en omfattende istandsættelse i 1930 samt en knap så omfattende i 1967, ligesom der blev tilføjet to sidefløje langs Kirkestræde til i 1970.

Tårnuret er oprindelig fremstillet til den tidligere Klosterkirke, og uret er forsynet med indskriften "Peter Mathiesen, Copenhagen anno 1737", og uret slår såvel kvarterslag som timeslag.

Altertavle 

Altertavlen med Kristus velsigner et lille barn (385x160-80 cm) er malet af Carl Bloch, han har præget de danske kirker med sine altertavler eller kopier, som andre malere har gjort af hans malerier. Teksten under billedet lyder: „Sandelig siger jeg Eder: Hvo som ikke modtager Guds Rige som et Barn, kommer ingenlunde derind. Lucas Evang: 18 Cap: 17 Vers.“

Eksterne kilder og henvisninger 

 Skt. Nikolaj Kirke og tidl. Klosterkirke i bogværket Danmarks Kirker (udg. af Nationalmuseet)
 Sankt Nikolai Kirke  hos nordenskirker.dk
 Sankt Nikolai Kirke hos KortTilKirken.dk

Kirker i Holbæk Kommune
Kirker i Holbæk Amt
Kirker i Roskilde Stift
Bygninger, konstruktioner og anlæg i Holbæk
Omme Å

Den 72 kilometer lange Omme Å er Skjern Ås største tilløb. Dens udspring ligger lidt vest for Jelling i Vejle Kommune, og den løber ud i Skjern Å lidt øst for Skjern i Ringkøbing-Skjern Kommune. De nedre dele og områder deromkring, blandt andet den store hede Borris Sønderland som den løber igennem, er udpeget til at være en del af Nationalpark Skjern Å.

Fra udspringet vest for Jelling løber den mod nordvest, forbi Gadbjerg, Farre, Ringive, Filskov, Sønder Omme, hvor den modtager vand fra Hallund Bæk fra nord, og især på det sidste stykke får en del mindre tilløb fra syd. Ved Hoven vest for Sønder Omme kommer fra syd, Hoven Å, der blandt andet består af et sammenløb af bækkene Simmelbæk, Engmose Bæk, Hårkær Bæk og Vesterbæk. Fra Hoven drejer Omme Å mere mod nord, op mod det militære øvelsesområde, heden  Borris Sønderland. På strækningen over heden er åen slynget og ureguleret. Vest for heden kommer det sidste større tilløb fra syd, Gundesbøl Å, før den løber ud i Skjern Å, cirka 3 kilometer øst for landevejen mellem Skjern og Tarm.

Omme Å er sejlbar for kanoer fra Ringive til det militære område nord for Hoven.

Vandløb i Danmark
Eusébio

Eusébio da Silva Ferreira (25. januar 1942 i Mozambique - dengang en oversøisk del af Portugal - 5. januar 2014) var en portugisisk fodboldspiller. Han blev kendt under navnet Eusébio, da han som fodboldspiller slog igennem i Portugal som en farlig angrebsspiller.

Blandt hans største bedrifter, var en tredjeplads ved VM i 1966 i England sammen med det portugisiske landshold. Han blev også topscorer ved denne turnering. Året før, i 1965, blev han valgt som årets spiller i Europa.

Eusebio spillede for klubben Benfica i 15 år, og han er stadig nummer et på alle tiders topscorerliste i klubben.

Kilder 
 FIFA om Eusébio da Silva Ferreira

Referencer

Eksterne henvisninger 

 

Fodboldspillere fra Portugal
Deltagere ved verdensmesterskabet i fodbold 1966
Sportsfolk fra Mozambique
Fodboldspillere fra C.F. Monterrey
Nikolaj Hansen (fodboldspiller, født 1987)

Nikolaj Steen Hansen (født 7. april 1987 i København) er en dansk fodboldspiller, der spiller for Næstved BK.

Hansen begyndte med at spille i Kjøbenhavns Boldklub. Hans professionelle debut var for FCK den 20. september 2006 i en pokalkamp mod Thisted FC, hvor han erstattede den skadede Jacob Neestrup i 61. minut. Debuten i Superligaen fik han 22. oktober samme år, da han igen i 61. minut erstattede Michael Gravgaard i 3-0 kampen mod Viborg FF.

Eksterne henvisninger 

 
 FC Roskildes profil af Nikolaj Steen Hansen 

Fodboldspillere fra Danmark
Fodboldspillere fra FC København
Personer fra København
Fodboldspillere fra FC Roskilde
Fodboldspillere fra Boldklubben Frem
B-film

En B-film er en film der er produceret for relativt få penge og ikke nødvendigvis med store ambitioner, og kan ifølge nogen virke klichéagtig. Udtrykket stammer oprindeligt fra de dobbeltforestillinger, biografer i USA kørte; her var B-filmen anden forestilling, der efterfulgte den større, dyrere film. Samme koncept ses på "78'erne" – en grammofonplade med plads til et enkelt musiknummer på hver side, hvor side A anvendtes til hit-nummeret, og B-siden til et mindre kendt nummer. 

B-film anvendtes ofte som "læreplads" for studerende skuespillere; et sted hvor de kunne samle sig erfaring med skuespillet inden de fik roller i de større, dyrere film. 

Film
Resident Evil 3: Nemesis

Resident Evil 3: Nemesis, udgivet i Japan som , er et computerspil og det tredje i Resident Evil-serien.

Spillets handling foregår endnu engang i Raccoon City, og kører parallelt med Resident Evil 2s handling. Man kontrollerer Jill Valentine, en af de overlevende S.T.A.R.S.-medlemmer fra seriens første spil, Resident Evil. I Raccoon Citys forrådne gader møder Jill blandt andre Carlos Olivier, som er en del er det fiktive firma Umbrellas U.B.C.S.-enhed (Umbrella Biohazard Countermeasure Service). Sammen skal de flygte fra den frygtelige mutant, Nemesis, som er blevet sendt af Umbrella.

Spillet blev udgivet til Sony PlayStation og siden hen portet til Sega Dreamcast, PC og Nintendo GameCube. Handlingen i spillet danner grundlag for filmen Resident Evil: Apocalypse.

Introduktion 
Spillet starter 3 måneder efter hændelserne i Resident Evil og viser Raccoon Citys sidste timer fra et andet perspektiv end Leon S. Kennedys og Claire Redfields.

Forgående én dag før Resident Evil 2 og én dag efter, følger spilleren atter engang Jill Valentine, hovedepersonen fra Resident Evil. Chris er taget til Europa for at tage til Umbrella's hovedkontor i Paris, og Barry er taget til Canada med sin familie. Det er kun Jill og Brad Vickers, piloten for S.T.A.R.S Alpha holdet, der er tilbage i Raccoon City. Før de kan komme væk bryder T-virusset ud i byen og gør indbyggerne til de levende døde. For Jill bliver det en genoplevelse af mareridtet i Spencer Mansion, og værre endnu, bliver hun jagtet af et af Umbrella's hemmelige B.O.W'er (Bio Organic Weaponry): Nemesis.

Computerspil fra 2000
Dreamcast-spil
PlayStation-spil
GameCube-spil
Windows-spil
3: Nemesis
Rocky Balboa (film)

Rocky Balboa er en film fra 2006 og er den sidste film i Rocky-serien der har Sylvester Stallone i hovedrollen. Den nu 60 årige bokser Rocky Balboa, har købt sin egen restaurant og hans kone, Adrian, er død. 

Rocky brænder igen for at komme til tops i boksning, men der er ingen der tror på den nu 60 årige bokser. Han bliver fortalt, at man ikke skal tage sig af andre folks meninger, så den gamle bokser går igen i gang med at træne og kommer til sidst til stå over for den nuværende verdensmester i sværvægtsboksning, Manson Dixson.

Eksterne Henvisninger 

Amerikanske film fra 2006
Boksefilm
Dramafilm fra USA
Engelsksprogede film
Spansksprogede film
HFC Haarlem

HFC Haarlem var en hollandsk fodboldklub. Klubben spillede i blå og hvide trøjer.

Klubben spillede i den 2. bedste hollandske fodboldrække, Eerste Divisie frem til 2010 hvor klubben blev erklæret konkurs.
I 2010 blev klubben fusioneret med HFC Kennemerland og skiftede navn til Haarlem Kennemerland.

Danske spillere 
  Jesper Grønborg , Niels Christian Holmstrøm

Henvisninger 
 Klubbens officielle hjemmeside

Fodboldklubber i Nederlandene
Etableret i 1889
Ophørt i 2010
Haarlem
FC Emmen

FC Emmen er en hollandsk fodboldklub. Klubben spiller i røde og hvide trøjer.

Klubben spiller i den bedste hollandske fodboldrække, Eredivisie.

Historiske slutplaceringer

Danske spillere 
  Thomas Villadsen
  Morten Friis Jensen

Stadion

Noter

Eksterne kilder/henvisninger 
 FC Emmen på fcemmen.nl 
 FC Emmen på  Soccerway
 FC Emmen på  Sofascore
 FC Emmen på  Transfermarkt
 FC Emmen på  Flashscore
 FC Emmen på  Globalsportsarchive

Fodboldklubber i Nederlandene
Etableret i 1925
Emmen
10 eurocent

10 euro cent mønten er en af euromønterne i cirkulation.

Beskrivelse 
10 euro cent mønterne består af en sammensætning kaldet nordisk guld. De har en diameter på 19,75 mm, en tykkelse på 1,93 mm og en vægt på 4,10 g. Deres rand er groft riflet.

Sider 
Som alle euromønter har 10 euro centene en fælles side og en national side.

Fælles sider

Nuværende nationale sider 
For øjeblikket (2009), udsteder 19 lande euromønter.

Forhenværende nationale sider 

Det var ikke meningen at de nationale sider skulle udskiftes før år 2008, ved mindre Monarken oa. som var portrætteret blev udskiftet. Hvilket allerede er sket 2 gange: Pga. Johannes Paul II døde blev der præget en møntserie der repræsenterede den ledige pavestol, hvorefter der blev præget endnu en møntserie da den nye pave blev fundet. Den anden gang var da Monacos fyrste døde, hvilket medførte en ændret møntserie.

Mønter før tilføjelse 
Ifølge en ny lov skal alle eurolandene skrive deres navn eller forkortelsen af deres navn på alle deres euromønters nationale side. Men landene bestemmer selv, hvornår de vil tilføje denne ændring. Finland var første land til at gøre dette med tilføjelsen af (FI). Her vises billeder af mønterne før denne ændring.

Fremtidige nationale sider 
Den forudsete optagelse i eurosamarbejdet har fået Estland, Letland og Litauen til at lave foreløbige udkast til hvordan deres euromønter skal se ud. Det skal bemærkes at designene kan ændre sig inden mønterne bliver præget.

Eksterne henvisninger 

 Den Europæiske Centralbank: 10 cent 

Euromønter
Niclas Tüchsen

Niclas Tüchsen Jensen (født 28. juli 1989) er en dansk fodboldspiller der spiller for Rishøj BK.

Han skiftede fra Hvidovre IF til Viborg FF i januar 2008 og fik debut på førsteholdet som indskifter mod Lyngby, og siden en startplads i den sidste hjemmekamp sæsonen 07/08 mod Randers FC. I august 2009 blev han udlejet til Hobro IK for resten af efterårssæsonen. I vinterpausen 2010 blev Tüchsen og Viborg FF enige om at ophæve kontrakten, og han tog tilbage til Sjælland for at spille for FC Københavns reservehold i Danmarksserien som amatør.

I sommerpausen 2010 skiftede Tüchsen til hans tidligere klub Hvidovre IF.

Tüchsen har spillet 3 kampe for det danske U-19 landshold.

Referencer

Eksterne henvisninger 
 
 Spillertrup på Hvidovre IFs hjemmeside 

Fodboldspillere fra Danmark
Fodboldspillere fra Viborg FF
Fodboldspillere fra Hvidovre IF
Fodboldspillere fra Hobro IK
Personer fra Solrød Strand
Elvis Johnny Correa

Elvis Johnny Correa (født 19. marts 1986) er en brasiliansk fodboldspiller, der spillede midtbane i den danske klub Viborg FF. Elvis fik debut i den brasilianske Serie A i efteråret 2007, I en kamp hvor hans daværende klub Paraná Clube tabte 3-0. Da Paraná Clube rykkede ned fra den brasilianske Serie A, fik Viborg FF tilsendt en DVD med Elvis, de var åbenbart så imponerede over hans fodboldevner, at de straks skrev en halvårig kontrakt med ham gældende til den 30. juni 2008.

Fodboldspillere fra Brasilien
Fodboldspillere fra Viborg FF
Bode

Bode er en flod i den tyske delstat  Sachsen-Anhalt og en biflod til Saale fra venstre med en længde på 140 km. Den har sit udspring i Harzen og løber gennem byerne Quedlinburg, Thale, Oschersleben, Egeln og Staßfurt, før den munder ud i Saale nær Bernburg; Saale  er en biflod til Elben.

Henvisninger 

Floder i Sachsen-Anhalt
Harzen
Wipper ved Saale

Wipper er en flod i den tyske delstat Sachsen-Anhalt, og en af Saales bifloder  fra venstre med en længde på 85 km. Den har sit udspring i den sydvestlige del af Harzen, nær Harzgerode. Wipper munder ud i Saale i Bernburg. Byer langs Wipper er Hettstedt, Aschersleben og Güsten. 

Floder i Sachsen-Anhalt
Harzen
Zlatan Bejdic

Zlatan Bejdic (født 7. februar 1988) er en dansk tidligere fodboldspiller, der spillede som angriber.

Han har spillet for Esbjerg fB i B-truppen, Varde IF og Herfølge Boldklub.

Karriere 
Han spillede for Esbjerg fB, inden han den 8. december 2005 skiftede til Herfølge Boldklub, hvor han skrev under på en kontrakt frem til 2008.

Han spillede for Varde IF frem til sommeren 2011.

Referencer

Eksterne henvisninger 

Fodboldspillere fra Danmark
Fodboldspillere fra Esbjerg fB
Fodboldspillere fra Varde IF
Jurij Morales

Jurij Morales (født den 30. september 1981 i San Juan, Puerto Rico) er en fodboldspiller og strandfodboldspiller, som spiller for California Victory i United Soccer League. Morales spillede tidligere i den professionelle danske klub Viborg FF.

Hans familie flyttede til Santa Cruz, da Jurij kun var 18 måneder gammel. Han er søn af Raul Morales og Helen Nunberg, som begge er amerikanere. Rauls forældrer stammede fra Puerto Rico og Venezuela, Helens forældrer fra Polen.

Landsholdskarriere 

Det amerikanske landshold – Strandfodbold

2007: Han var med til at vinde CONCACAF Championship… Vandt bronze støvlen i 2007-udgaven af FIFA World Cup CONCACAF kvalifikationsturnering (4 mål)… Scorede 3 mål i finalen mod Mexico den. 12/8 inkl. matchvinder målet…

2006: Vandt CONCACAF Championship… Vandt sølvstøvlen i 2006-udgaven af FIFA World Cup CONCACAF kvalifikationsturneringen (5 mål)…

Klubkarriere 

2007: Var California Victory's førende i både mål, assists, spillede kampe og minutter… Valgt to gange til ugens hold i USL First (Uge 7 og 11)… Vandt USL ugens mål (Uge 11)… Scorede det vindende mål mod Vancouver den 7/6… Scorede det vindende mål mod BYU i US Open Cup den 6/12… Scorede et spetakulært mål mod Montreal den 6/7… Scorede 2 mål i 2-1 sejren mod Minnesota den 26/7…

2006: Havde 2 assists for Portland Timbers mod Puerto Rico den 18/8… Scorede 2 mål i debutten for Puerto Rico Islanders mod Antigua FC den 11/12 i CONCACAF Champions Cup kvaifikationsturnering…

2005: Kom til Ølstykke FC i den danske 1. Division den 15/1… Klubben havde kun indtjent 8 points i 15 kampe. Han hjalp Ølstykke med at hente 22 points og undgå nedrykning… Spillede alle 15 kampe i foråret… Scorede i de to sidste vigtige udekampe den. 28/5 og 12/6…

2004: Kom til Viborg FF i den danske Superliga den 26. august… Fik debut den 22/9 og lavede en assists til det udlignende mål i det 90. minut mod rivalerne FC Midtjylland… Scorede et mål og lavede en assists mod FC Nordsjælland den 26/11…

2003: Scorede 18 mål i 23 kampe for hans klubber Salinas Valley Samba, Santa Clara Sporting, and Chico Rooks… Trænede i 3 måneder med Artsul Futebol Clube, en 3. divisions klub i Rio de Janeiro, Brasilien…

Fodboldspillere fra USA
Fodboldspillere fra Viborg FF
Fodboldspillere fra Ølstykke FC
Søndagsskole

Søndagsskole har igennem mange år været et kendt ord, og et tilbud for børn, som mange kirker tilbyder under deres gudstjeneste.
I dag kaldes søndagsskoler mange steder for Børnekirke, da ordet skole på nogen virker lidt negativt, og da det ikke er særligt på nudansk.

Søndagsskoler, eller børnekirker, er særligt udbredt blandt frikirker.

Starten 
Søndagsskolens egentlige stifter er Robert Raikes, der begyndte arbejdet 1780 i Gloucester i England. 1784 oprettede præsten Rowland Hill den første søndagsskole i London, og snart kom flere efter. 1785 dannedes i London et selskab til understøttelse af sagen efter Raikes’ tilskyndelse, og endnu inden 18. århundredes udgang var tanken gået til andre lande og til de forskelligste protestantiske kirkesamfund.

I Norden 

I dag har alle lande, hvor evangeliet prædikes, søndagsskoler. I Norden optog Sverige tanken forsøgsvis 1847 i Göteborg og med fuld kraft 1851 i Stockholm I Danmark var der små begyndelser til søndagsskoler i 1830’erne og 1840’erne, navnlig havde præsten Peter Outzen Boisen en kort tid søndagsskole i København. 1861 oprettede metodisterne en søndagsskoler i København. 1868 begyndte enkefru L.N. Brunskov under pastor Ove Hohlenberg’s tilsyn en folkekirkelig søndagsskoler, og 1869 fulgte skolebestyrer Axel V. Jacobsen efter med en anden søndagsskoler »Kirkelig Forening for indre Mission i København« optog søndagsskolesagen, og nu kom der fart i bevægelsen. Også ude i landet kom man med. Søndagsskoler er nu blevet indført i alle byer og de fleste steder på landet.

Litteratur 

Bjarne G. Olsen, Søndagsskoler i 130 år,

Reference 

Kursus
Religion
Pleiße

Pleiße er en flod i de tyske delstater Sachsen og Thüringen i Tyskland og en af bifloderne til Weiße Elster fra venstre med en længde på 90 km. Den har sit udspring sydvest for Zwickau ved Ebersbrunn, og løber gennem Werdau, Crimmitschau, Altenburg og andre byer i Sachsen og Thüringen, før før den munder ud i Weiße Elster i Leipzig.

Det naturlige flodleje havde en længde på 115 km, men syd for Leipzig er den rettet op, og dette har kortet den  ned til 90 km. 

Floder i Sachsen
Floder i Thüringen
Primærvalg

Et primærvalg er en indledende valgrunde, der har til formål at udvælge hvilke kandidater der skal opstilles til det egentlige valg. Primærvalg kan både være åbne og lukkede; de lukkede er kun for registrerede vælgere og minder således om urafstemninger i danske partier, mens de åbne er for alle.

Primærvalget udfylder således samme funktion som danske partiers landsmøder, årsmøder eller opstillingsmøder.

Primærvalg kendes bl.a. fra USA og Italien.

Primærvalg i USA 
I amerikansk politik er primærvalgene betydningsfulde, særligt i forbindelse med præsidentvalg.

Primærvalgene foregår som afstemninger i de enkelte stater, hvor vælgerne afgør hvor mange delegerede, der ved partikonventet skal stemme på hver af partiets kandidater. Primærvalgene begynder oftest med den lille stat New Hampshire og fortsætter i de øvrige stater frem til juni måned, hvor de sidste valg afvikles. I stedet for primærvalg afholder nogle stater, f.eks. Iowa, caucuses, som er egentlige valgmøder, der afsluttes med afstemninger.

Reglerne for primærvalgene varierer fra stat til stat.

Nationalkonventet 
Når de sidste primærvalg er overstået, afholder Demokraterne og Republikanerne deres nationalkonventer. Her deltager delegationer fra alle stater, hvor disse officielt vælger deres præsidentkandidat. Hver stat er her repræsenteret med adskillige delegerede, der stemmer ud fra primærvalgets resultat fra deres respektive stat.

Resultatet af den enkelte stats primærvalg opgøres på forskellig vis. Kandidaten kan enten få alle statens delegerede (såfremt der er et flertal) eller en procentdel af delegerede, der er repræsentativ for antallet af stemmer til den enkelte kandidat.

Hermed er valgkampen om præsidentposten reelt i gang. Formelt begynder den først på Labor Day, den første mandag i september.

Politiske valg